pythainlp/thai-financial-dataset huggingface dataset:
ส่วนที่ 2

การรับรองความถูกต้องของข้อมูล

“บริษัทฯ ได้สอบทานข้อมูลในแบบแสดงรายการข้อมูลประจำปีฉบับนี้แล้ว ด้วยความระมัดระวัง
บริษัทฯ ขอรับรองว่า ข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ นอกจากนี้ บริษัทฯ ขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปีได้แสดงอย่างถูกต้องครบถ้วนในสาระสำคัญเกี่ยวกับฐานะการเงิน
    ผลการดำเนินงาน และกระแสเงินสดของบริษัทฯ แล้ว

(2) บริษัทฯ ได้จัดให้มีระบบการเปิดเผยข้อมูลที่ดี เพื่อให้แน่ใจว่าบริษัทฯ
    ได้เปิดเผยข้อมูลในส่วนที่เป็นสาระสำคัญของบริษัทฯ อย่างถูกต้องครบถ้วนแล้ว
    รวมทั้งควบคุมดูแลให้มีการปฏิบัติตามระบบดังกล่าว

(3) บริษัทฯ ได้จัดให้มีระบบการควบคุมภายในที่ดี และควบคุมดูแลให้มีการปฏิบัติตามระบบดังกล่าว
    และข้บริษัทฯ ได้แจ้งข้อมูลการประเมินระบบการควบคุมภายใน ณ วันที่ 27 พฤศจิกายน 2552
    ต่อผู้สอบบัญชีและกรรมการตรวจสอบของบริษัทฯ แล้ว
    ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
    รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทฯ

ในการนี้ เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่บริษัทฯ
ได้รับรองความถูกต้องแล้ว บริษัทฯ ได้มอบหมายให้ (1) นายแฮรี่ กฤษณะ อาการ์วาล หรือ (2)
นายประสาน กุมาร สิปานิ เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ (1) นายแฮรี่ กฤษณะ อาการ์วาล หรือ (2) นายประสาน
กุมาร สิปานิ กำกับไว้ บริษัทฯ จะถือว่าไม่ใช่ข้อมูลที่บริษัทฯ
ได้รับรองความถูกต้องของข้อมูลแล้วดังกล่าวข้างต้น

ชื่อ ตำแหน่ง ลายมือชื่อ

1. นายอโมลัด ทักราล กรรมการ
...............................................................

2. นางรัชนี คาจิจิ กรรมการ
...............................................................

ผู้รับมอบอำนาจ

ชื่อ ตำแหน่ง ลายมือชื่อ

1. นายแฮรี่ กฤษณะ อาการ์วาล ประธานบริษัท
...............................................................

2. นายประสาน กุมาร สิปานิ ประธานร่วม - ฝ่ายการเงินและพาณิชย์
...............................................................
เอกสารแนบ 1

รายละเอียดเกี่ยวกับผู้บริหารและผู้มีอำนาจควบคุมของบริษัทฯ

[]

[]
7. ข้อพิพาททางกฎหมาย

  บริษัทฯ และบริษัทย่อย ไม่มีคดีหรือข้อพิพาททางกฎหมายใดๆ
  ที่มีผลกระทบต่อการดำเนินธุรกิจของกลุ่มบริษัทฯ อย่างมีนัยสำคัญ
  และที่มีผลกระทบด้านลบอันอาจจะมีผลกระทบต่อสินทรัพย์ของกลุ่มบริษัทฯ ที่มีจำนวนสูงกว่าร้อยละ
  5 ของส่วนผู้ถือหุ้น ณ วันที่ 31 ธันวาคม 2547
  ตลอดจนข้อพิพาททางกฎหมายที่ไม่ได้เกิดจากการประกอบธุรกิจปกติของกลุ่มบริษัทฯ
6. โครงการในอนาคต

  ด้วยเป้าหมายในการรักษาความเป็นผู้นำในธุรกิจร้านอาหารญี่ปุ่นและร้านเบเกอรี่ บริษัทฯ
  มีแผนงานขยายสาขาร้านอาหารและร้านเบเกอรี่ของกลุ่มโออิชิ อย่างน้อยปีละ 10 สาขา
  ซึ่งเป็นได้ทั้งการขยายสาขาด้วยเงินลงทุนของบริษัทเองในเขตพื้นที่กรุงเทพฯ และปริมณฑล
  และการขยายสาขาด้วยระบบแฟรนไชส์ สำหรับพื้นที่ต่างจังหวัดที่มีกำลังซื้อสูง
  โดยเงินลงทุนที่ใช้ในการขยายสาขาอยู่ที่ระดับประมาณ 1.3 – 18.5 ล้านบาทต่อสาขา
  ขึ้นอยู่กับประเภทธุรกิจ ทั้งนี้ บริษัทฯ คาดว่าภายในปี 2548
  จะสามารถมีจำนวนร้านอาหารและร้านเบเกอรี่ ประมาณ 100 สาขาทั่วประเทศ
  ซึ่งจะเป็นการขยายสาขาผ่านระบบ แฟรนไชส์ จำนวน 6 สาขาในจังหวัดภูเก็ต

  สำหรับเป้าหมายการเติบโตเพื่อรักษาความเป็นผู้นำในตลาดเครื่องดื่มชาเขียว โดยบริษัทฯ
  ได้มีแผนการขยายกำลังการผลิตเพื่อให้สามารถผลิตสินค้าออกสู่ตลาดได้มากขึ้น ทั้งนี้ในเดือน
  ต.ค. 2547 บริษัทฯ มีกำลังการผลิตประเภทขวด จำนวน 23.8 ล้านขวดต่อเดือน
  และสำหรับประเภทกล่อง จำนวน 12.96 ล้านกล่องต่อเดือน โดยตามแผนงานระยะสั้น บริษัทฯ
  ได้ตัดสินใจลงทุนขยายกำลังการผลิตประเภทขวดเพิ่มขึ้นอีก 8.5 ล้านขวดต่อเดือน
  และประเภทกล่องเพิ่มขึ้นอีก 8.5 ล้านกล่องต่อเดือน ซึ่งจะเริ่มดำเนินการผลิตในไตรมาสสองปี
  2548 ส่งผลให้กำลังการผลิตประเภทกล่องเพิ่มขึ้นเป็น 21.46 ล้านกล่องต่อเดือน
  และประเภทขวดเพิ่มขึ้นเป็น 32.3 ล้านขวดต่อเดือน บริษัทฯ
  ได้ลงทุนในโครงการชาเขียวจนถึงวันที่ 31 ธันวาคม 2547 จำนวน 801 ล้านบาท
  และคาดว่าภายในปี 2548 จะมีการลงทุนส่วนเพิ่มอีกประมาณ 100 ล้านบาท

  นอกจากนี้ บริษัทฯ ยังได้มีแผนงานผลิตสินค้าใหม่ประเภทอาหารแช่เย็น (Chilled Food)
  และอาหารแช่แข็ง (Frozen Food) พร้อมบริโภคออกสู่ตลาด
  ซึ่งจากการศึกษาตลาดและพฤติกรรมของผู้บริโภคในปัจจุบันโดยเฉพาะผู้บริโภคในเขตกรุงเทพฯ
  และปริมณฑลที่มีวิถีชีวิตที่รีบเร่งและต้องการความสะดวกในบางมื้ออาหาร
  เป็นกลุ่มลูกค้าเป้าหมายสำหรับสินค้าประเภทดังกล่าว
  และเพื่อเป็นการใช้ประโยชน์จากกำลังการผลิตของครัวกลางในปัจจุบันให้เกิดประสิทธิภาพสูงสุด
  โดยไม่ต้องลงทุนในการขยายงานเพิ่มเติม บริษัทฯ
  จึงมีแผนงานที่จะผลิตอาหารญี่ปุ่นแช่เย็นและแช่แข็งออกสู่ตลาด
  โดยคาดว่าจะสามารถเริ่มการผลิตได้ภายในปี 2548
  และจะใช้ช่องทางการกระจายสินค้าของบริษัทฯ ที่มีอยู่ให้เป็นประโยชน์ ทั้งนี้
  ในการดำเนินงานส่วนนี้ บริษัทฯ ไม่จำเป็นต้องใช้เงินลงทุนสูง
  เนื่องจากโรงงานครัวกลางแห่งใหม่ยังมีกำลังการผลิตเหลือพอในการขยายงานดังกล่าว
  อย่างไรก็ตาม เนื่องจากบริษัทฯ อยู่ระหว่างวางแผนการดำเนินงาน
  จึงไม่มีการคาดการณ์ผลตอบแทนไว้อย่างชัดเจน

  ปัจจุบัน บริษัทฯ ได้ทำสัญญากับผู้ประกอบการธุรกิจค้าปลีกประเภทร้านค้าสะดวกซื้อ
  เพื่อเป็นผู้ผลิตอาหารแช่เย็น รวมทั้งสิ้น 8 ผลิตภัณฑ์ ในนาม "อีซีโก บาย โออิชิ"
  ซึ่งจะวางจำหน่ายในร้านเซเว่น อีเลฟเว่น ประมาณ 56 สาขา ในเดือนกุมภาพันธ์ 2548
  และมีแผนจะขยายให้ครบ 200 สาขาภายใน 2 เดือน
เอกสารแนบ 2-1

รายละเอียดการดำรงตำแหน่งผู้บริหาร และผู้มีอำนาจควบคุมของบริษัท โออิชิ กรุ๊ป จำกัด
(มหาชน) และบริษัทย่อย

หมายเหตุ: S : กรรมการผู้มีอำนาจลงนาม C : ประธานกรรมการ D : กรรมการบริษัท ED :
กรรมการบริหาร

MD : กรรมการผู้จัดการ SEVP : รองกรรมการผู้จัดการใหญ่ M : ผู้บริหาร AD :
กรรมการตรวจสอบ

เอกสารแนบ 2-2

รายละเอียดเกี่ยวกับกรรมการของบริษัทย่อย

  ------- ---------------------- -------------------- ---------------------
  ลำดับที่   รายชื่อกรรมการ           บริษัท โออิชิ ราเมน จำกัด บริษัท โออิชิ เทรดดิ้ง จำกัด

  1       นายตัน ภาสกรนที          S D C ED MD          S D C ED MD

  2       นางสาวสุนิสา สุขพันธุ์ถาวร   S D ED               S D ED

  3       นายโช เอี่ยว จิ้น          S D ED               S D ED

  4       นายหลิน อิง เซียน         -                    S D

  5       นายดำรง พฤกษะริตานนท์    -                    S D

  6       นายสุเนตร เอมวัฒนา       S D                  S D

  7       นางสาวฐิติมา ศรีอุทัยวงศ์    S D                  S D
  ------- ---------------------- -------------------- ---------------------

หมายเหตุ

S : กรรมการผู้มีอำนาจลงนาม C : ประธานกรรมการ D: กรรมการ

ED : กรรมการบริหาร
ส่วนที่ 1
ข้อมูลสรุป (Executive Summary)

เมื่อวันที่ 9 กันยายน 2542 คุณตัน ภาสกรนที
ได้เริ่มเปิดให้บริการร้านอาหารบุฟเฟ่ต์ญี่ปุ่นตลอดทั้งวันแห่งแรกในประเทศไทย ที่สุขุมวิท 55
ภายใต้ชื่อ “โออิชิ” ต่อมาในปี 2543 ได้จึงได้จัดตั้ง บริษัท โออิชิ กรุ๊ป จำกัด (มหาชน)
(“บริษัทฯ”) เดิมชื่อ บริษัท โออิชิ เรสเตอร์รอง จำกัด ด้วยทุนจดทะเบียนเริ่มแรก 10 ล้านบาท
เพื่อประกอบธุรกิจร้านอาหารญี่ปุ่น และในปี 2545บริษัทฯ
มีการปรับโครงสร้างการดำเนินงานเพื่อดำเนินธุรกิจร้านอาหารญี่ปุ่นหลายรูปแบบ
รวมทั้งร้านเบเกอรี่เพื่อสุขภาพ ส่งผลให้บริษัทฯ มีทุนจดทะเบียนและชำระแล้วเป็น 300 ล้านบาท
และมีบริษัทย่อยจำนวน 2 บริษัท คือ บริษัท โออิชิ ราเมน จำกัด
ประกอบธุรกิจร้านอาหารประเภทบะหมี่ญี่ปุ่น และบริษัท โออิชิ เทรดดิ้ง จำกัด
ประกอบธุรกิจเป็นผู้ผลิตและจำหน่ายชาเขียว ภายใต้ชื่อ “โออิชิ กรีนที”
และทำหน้าที่เป็นครัวกลางให้กับร้านอาหารของกลุ่มบริษัทฯ

ในปัจจุบัน กลุ่มบริษัทฯ มีการประกอบธุรกิจหลัก 2 ประเภท ได้แก่ 1)
ร้านอาหารญี่ปุ่นและร้านเบเกอรี่ แบ่งออกเป็น ร้านอาหารญี่ปุ่นประเภทบุฟเฟต์ ภายใต้ชื่อ “โออิชิ
บุฟเฟต์” “โออิชิ เอ็กเพรส” “ชาบูชิ” และ "โออิชิ แกรนด์" ร้านอาหารประเภทตามสั่ง
ภายใต้ชื่อ “โออิชิ ราเมน” “โออิชิ ซูชิบาร์” “ล็อค โฮม” “โอเค สุกี้” ร้านเบเกอรี่เพื่อสุขภาพ
ภายใต้ชื่อ “IN&OUT the Bakery Cafe” และ “Char for Tea” รวมถึง
บริการจัดเลี้ยงนอกสถานที่และจัดส่งถึงบ้าน และธุรกิจแฟรนไชส์ร้านอาหารญี่ปุ่น
2) ธุรกิจเครื่องดื่มประเภทชาเขียว ภายใต้ชื่อ “โออิชิ กรีนที” ซึ่ง ณ วันที่ 31 ธันวาคม 2547
บริษัทฯ มีสาขาร้านอาหารรวมทั้งสิ้น 87 สาขา ทั่วกรุงเทพฯ และต่างจังหวัด ได้แก่ เชียงใหม่
พัทยา ชลบุรี จำนวนรวม 83 สาขา และอีก 4 สาขาในจังหวัดภูเก็ต เปิดเป็นธุรกิจแฟรนไชส์

บริษัทฯ ได้เริ่มดำเนินธุรกิจเป็นผู้จำหน่ายเครื่องดื่มชาเขียวพร้อมดื่ม ตั้งแต่ปี 2545
โดยว่าจ้างผู้ผลิตภายนอกผลิตเครื่องดื่มดังกล่าวขนาด 350 มิลลิลิตร ต่อมาในไตรมาสสุดท้ายของปี
2546 บริษัทฯ ได้เล็งเห็นถึงศักยภาพในการเติบโตของตลาดเครื่องดื่มชาเขียวพร้อมดื่ม
จึงได้เริ่มดำเนินการเป็นผู้ผลิตและจำหน่ายเครื่องดื่มชาเขียว
ซึ่งต้องใช้เงินลงทุนในโครงการนี้ทั้งสิ้นจำนวน 901 ล้านบาท และได้ลงทุนไปแล้วจนถึงวันที่ 31
ธันวาคม 2547 จำนวน 801 ล้านบาท

ปี 2547 แม้ว่าเศรษฐกิจโดยรวมของประเทศไทยจะไม่เติบโตตามเป้าหมายที่รัฐบาลวางไว้
อันเป็นผลกระทบจากสภาวะความผันผวนของราคาน้ำมัน การระบาดของโรคไข้หวัดนก
สถานการณ์วิกฤตภาคใต้ ทั้งนี้ บริษัทฯ ได้มีการติดตามสถานการณ์ดังกล่าว
และปรับตัวอยู่เสมอเพื่อให้บรรลุเป้าหมายที่บริษัทฯ ได้วางไว้ อันส่งผลให้ปี 2547
เป็นอีกปีหนึ่งที่บริษัทฯ ประสบความสำเร็จอย่างสูงในการสร้างการเติบโตทั้งรายได้และกำไร
และคงความเป็นผู้นำในธุรกิจอย่างต่อเนื่อง

ผลประกอบการของบริษัทและบริษัทย่อยในปี 2547 (รอบระยะเวลาบัญชีของบริษัท 1 มกราคม ถึง
31 ธันวาคม) มีการปรับตัวเพิ่มขึ้นอย่างต่อเนื่อง
โดยเฉพาะจากธุรกิจชาเขียวที่มีอัตรากำลังการผลิตเต็มที่ ณ สิ้นปี 2547
โดยบริษัทมีรายได้จากการขายปี 2547 เท่ากับ 3,272 ล้านบาท ปรับเพิ่มขึ้นจากปี 2546 ประมาณ
1,972 ล้านบาท คิดเป็นอัตราร้อยละ 152 โดยรายได้ส่วนที่เพิ่มเกิดจากธุรกิจชาเขียว
อัตราร้อยละ 1,106 และจากธุรกิจอาหาร อัตราร้อยละ 15 ตามลำดับ

ในส่วนกำไรสุทธิ ปี 2547 กลุ่มบริษัทมีกำไรสุทธิ 487 ล้านบาท โดยปรับเพิ่มขึ้น 467 ล้านบาท
หรือร้อยละ 2,371 เมื่อเทียบกับปี 2546 ที่มีกำไรสุทธิเท่ากับ 20 ล้านบาท

ปัจจุบัน บริษัทฯ มีทุนจดทะเบียนทั้งสิ้น 375 ล้านบาท แบ่งออกเป็นหุ้นสามัญจำนวน 187.5 ล้านหุ้น
มูลค่าที่ตรา

ไว้หุ้นละ 2 บาท เป็นทุนชำระแล้วจำนวน 375 ล้านบาท
ส่วนที่ 2

รายละเอียดบริษัทออกหลักทรัพย์

ชื่อบริษัท : บริษัท โออิชิ กรุ๊ป จำกัด (มหาชน)

ลักษณะการประกอบธุรกิจ : ประกอบธุรกิจร้านอาหารญี่ปุ่นและเบเกอรี่ และเครื่องดื่มชาเขียว
ภายใต้ชื่อสินค้า “โออิชิ”

ที่ตั้งสำนักงานใหญ่ : เลขที่ 9 ชั้นที่ 20 อาคาร ยูเอ็ม ทาวเวอร์ ถนนรามคำแหง สวนหลวง
กรุงเทพฯ 10250

เลขทะเบียนบริษัท : 0107574700158

โฮมเพจบริษัท : www.oishigroup.com

โทรศัพท์ : 0-2717-2244

โทรสาร : 0-2717-3920
4. การวิจัยและพัฒนา

ปัจจุบันงานวิจัยและพัฒนาของบริษัทฯ ดำเนินงานโดยทีมงานของแต่ละสายผลิตภัณฑ์ โดยมีวัตถุประสงค์หลัก 2 ประการคือ การสำรวจตลาดเพื่อติดตามความพึงพอใจ และความเห็นของลูกค้าต่อสินค้าและบริการของบริษัทฯ และอีกประการหนึ่งเป็นการคิดค้นและพัฒนาสินค้าใหม่ๆ ออกสู่ตลาดอย่างสม่ำเสมอ ภายใต้ชื่อสินค้าในกลุ่มโออิชิ เพื่อตอบสนองความต้องการที่หลากหลายของกลุ่มผู้บริโภคและรักษาฐานลูกค้าของบริษัทฯอย่างต่อเนื่อง รวมถึงการศึกษาและพัฒนาเทคโนโลยีในการผลิตใหม่ๆ ที่ช่วยในการรักษาคุณภาพของสินค้าให้มีอายุนานขึ้นโดยไม่ต้องใส่วัตถุกันเสีย อย่างไรก็ตามบริษัทฯ มีแผนงานที่จะรวมทีมงานวิจัยและพัฒนาของแต่ละสายผลิตภัณฑ์เป็นหน่วยงานกลางระดับฝ่าย เพื่อเพิ่มประสิทธิภาพการวิเคราะห์ข้อมูลความต้องการและการเปลี่ยนแปลงพฤติกรรมของผู้บริโภคให้ดียิ่งขึ้น

สำหรับการทำวิจัยตลาดเครื่องดื่มชาเขียวนั้น บริษัทฯ ได้ใช้ข้อมูลผลการศึกษาภาวะตลาดชาพร้อมดื่มของบริษัท เอ ซี นีลเส็น (ประเทศไทย) จำกัดเพื่อประกอบการประเมินสถานการณ์ตลาดสินค้าของบริษัทฯ และเพื่อการพัฒนาสินค้าใหม่ๆตอบสนองความต้องการของผู้บริโภคที่หลากหลาย ทั้งรสชาติ และขนาดบรรจุภัณฑ์ รวมทั้งเพื่อการวางแผนกลยุทธทางการตลาดอย่างมีประสิทธิภาพ

การจัดหาผลิตภัณฑ์อื่นภายใต้ชื่อ “โออิชิ” เพื่อจำหน่าย กลุ่มบริษัทฯ คัดเลือกผลิตภัณฑ์โดยศึกษาจากพัฒนาการทางการตลาดของผลิตภัณฑ์ที่เกี่ยวข้องกับอาหารญี่ปุ่นในต่างประเทศ โดยเฉพาะประเทศในแถบเอเชีย เช่น ญี่ปุ่น และไต้หวัน และนำมาวิเคราะห์วิจัยว่า ตลาดของผลิตภัณฑ์ดังกล่าวมีศักยภาพที่จะเติบโตในประเทศไทยหรือไม่ โดยปัจจัยสำคัญนำมาพิจารณา คือ 1) ความเกี่ยวข้องของผลิตภัณฑ์กับตราสินค้า“โออิชิ” ที่มุ่งเน้นผลิตภัณฑ์สไตล์ญี่ปุ่นเพื่อสุขภาพ 2) มูลค่าตลาดรวมภายในประเทศของผลิตภัณฑ์นั้นๆ ต้องมากกว่า 100 ล้านบาท โดยกลุ่มบริษัทฯ กำหนดเป้าหมายส่วนแบ่งตลาดของแต่ละผลิตภัณฑ์ไว้ที่ประมาณร้อยละ 3 ของมูลค่าตลาดโดยรวม 3) ความรุนแรงของภาวะการแข่งขันและจำนวนคู่แข่งขันในตลาด และในการผลิตสินค้าภายใต้ชื่อ “โออิชิ” กลุ่มบริษัทฯ จะดำเนินการว่าจ้างผู้ผลิตที่มีความเชี่ยวชาญในการผลิตผลิตภัณฑ์นั้นๆ ให้เป็นผู้ผลิต โดยกลุ่มบริษัทฯ จะเป็นผู้คัดเลือกวัตถุดิบที่ใช้สำหรับทุกขั้นตอนการผลิต ดังนั้น ในการควบคุมคุณภาพการผลิต กลุ่มบริษัทฯ จะดำเนินการคัดเลือกบริษัทผู้ผลิตและแหล่งวัตถุดิบที่ได้มาตรฐาน เพื่อให้มั่นใจว่าผลิตภัณฑ์ที่ผลิตออกมามีคุณภาพมาตรฐาน

ในระยะเวลา 3 ปีที่ผ่านมา บริษัทฯ ไม่ได้แยกหน่วยงานวิจัยและพัฒนาออกมาเป็นหน่วยงานเฉพาะ จึงไม่ได้แยกค่าใช้จ่ายดังกล่าวออกจากค่าใช้จ่ายปกติ โดยในปี 2548 บริษัทฯ คาดว่าจะดำเนินการแยกหน่วยงานวิจัยและพัฒนาออกเป็นอีกหน่วยงานหนึ่ง
แบบ 56-1

[]

แบบแสดงรายการข้อมูลประจำปี

สิ้นสุดวันที่ 31 ธันวาคม 2547

บริษัท โออิชิ กรุ๊ป จำกัด (มหาชน)

OISHI GROUP PUBLIC COMPANY LIMITED

[]

บริษัท โออิชิ กรุ๊ป จำกัด (มหาชน)

OISHI GROUP PUBLIC COMPANY LIMITED

สารบัญ

ส่วนที่ 1 ข้อมูลสรุป (Executive Summary)

ส่วนที่ 2 บริษัทที่ออกหลักทรัพย์

1. ปัจจัยความเสี่ยง 2

2. ลักษณะการประกอบธุรกิจ 5

3. การประกอบธุรกิจ 9

4. การวิจัยและพัฒนา 27

5. ทรัพย์สินที่ใช้ในการประกอบธุรกิจ 28

6. โครงการในอนาคต 32

7. ข้อพิพาททางกฎหมาย 33

8. โครงสร้างทุน 34

9. โครงสร้างการจัดการ 36

10. การควบคุมภายใน 48

11. รายการระหว่างกัน 49

12. ฐานะการเงิน และผลการดำเนินงาน 53

13. ข้อมูลอื่นที่เกี่ยวข้อง 62

ส่วนที่ 3 การรับรองความถูกต้องของข้อมูล

เอกสารแนบ

เอกสารแนบ 1 : รายละเอียดเกี่ยวกับผู้บริหารและผู้มีอำนาจควบคุมของบริษัทฯ

เอกสารแนบ 2 :
รายละเอียดเกี่ยวกับการดำรงตำแหน่งของผู้บริหารและผู้มีอำนาจควบคุมของบริษัทฯ

เอกสารแนบ 3 : รายงานคณะกรรมการตรวจสอบ

เอกสารแนบ 4 : รายงานการกำกับดูแลกิจการที่ดี

เอกสารแนบ 5 : รายงานความรับผิดชอบของคณะกรรมการต่อรายงานทางการเงิน
10. การควบคุมภายใน

  ในการประชุมกรรมการครั้งที่ 1/2547 เมื่อวันที่ 18 มีนาคม 2547
  โดยมีคณะกรรมการตรวจสอบ/กรรมการอิสระ
  เข้าร่วมประชุมด้วย
  คณะกรรมการได้ประเมินระบบควบคุมภายในโดยซักถามข้อมูลจากฝ่ายบริหารของบริษัท
  รวมทั้งตรวจสอบเอกสารหลักฐานที่ฝ่ายบริหารเป็นผู้จัดทำสรุปได้ว่า
  จากการประเมินระบบการควบคุมภายในของบริษัทฯ ในด้านต่างๆ 5 ส่วน คือ
  องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
  ระบบสารสนเทศ และการสื่อสารข้อมูลและระบบการติดตาม คณะกรรมการเห็นว่า บริษัทฯ
  มีระบบการควบคุมภายในที่มีประสิทธิภาพพอสมควร
  รวมทั้งมีระบบการควบคุมภายในเรื่องการทำธุรกรรมกับผู้ถือหุ้นรายใหญ่ กรรมการ ผู้บริหาร
  หรือผู้ที่เกี่ยวข้องกับบุคคลดังกล่าวอย่างเพียงพอแล้ว
  สำหรับการควบคุมภายในในหัวข้ออื่นของระบบการควบคุมภายใน คณะกรรมการเห็นว่าบริษัทฯ
  มีการควบคุมภายในที่เพียงพอแล้วเช่นกัน นอกจากนี้เพื่อการกำกับดูแลกิจการที่ดี (Good
  Corporate Governance)
  คณะกรรมการได้ส่งเสริมและสนับสนุนให้ฝ่ายบริหารดำเนินการพัฒนาคุณภาพของระบบการควบคุมภายในอย่างต่อเนื่องอีกด้วย

  สำหรับการควบคุมภายในของบริษัทย่อยทั้งสองบริษัทนั้น บริษัทฯ
  ได้กำหนดให้บริษัทย่อยดำเนินการจัดให้มีระบบการควบคุมภายในที่สอดคล้องกับแนวทางการควบคุมภายในของบริษัทฯ
  นอกจากนั้น บริษัทฯ ยังได้ดำเนินการจัดส่งเจ้าหน้าที่จากฝ่ายตรวจสอบภายในของบริษัทฯ
  เข้าไปตรวจสอบการดำเนินงานของบริษัทย่อย ซึ่งที่ผ่านมาพบว่า
  บริษัทย่อยทั้งสองแห่งได้จัดให้มีการควบคุมภายในที่เพียงพอในด้านต่างๆ ทั้ง 5 ส่วน
  เช่นเดียวกับบริษัทฯ
7. ข้อพิพาททางกฎหมาย

  สำหรับระยะเวลาบัญชีสิ้นสุดวันที่ 31 ธันวาคม 2548 บริษัทและบริษัทย่อยแห่งหนึ่ง คือ บริษัท
  โออิชิ เทรดดิ้ง จำกัด ได้ถูกฟ้องร้องโดยกลุ่มบุคคลหนึ่ง
  จากการที่พนักงานขับรถของบริษัทย่อยได้ขับรถชนบุคคลหนึ่งได้รับบาดเจ็บสาหัส
  กลุ่มบุคคลดังกล่าวได้เรียกร้องค่าเสียหายจากพนักงาน และนายจ้าง คือบริษัทย่อย และบริษัท
  โออิชิ กรุ๊ป จำกัด (มหาชน) เป็นจำนวนเงิน 51.1 ล้านบาท
  เจ้าหน้าที่ฝ่ายกฎหมายของกลุ่มบริษัทได้ให้ความเห็นว่ามูลค่าความเสียหายอยู่ที่ประมาณ 3-6
  ล้านบาท
  ฝ่ายบริหารของบริษัทย่อยได้บันทึกประมาณการหนี้สินที่อาจเกิดขึ้นสำหรับค่าเสียหายซึ่งอยู่ระหว่างการพิพากษาโดยชั้นศาล
  เป็นจำนวนเงิน 4.5 ล้านบาท ในงบการเงินสำหรับปีสิ้นสุดวันที่ 31 ธันวาคม 2548
6. โครงการในอนาคต

  ด้วยเป้าหมายในการรักษาความเป็นผู้นำในธุรกิจร้านอาหารญี่ปุ่นและร้านเบเกอรี่ บริษัทฯ
  มีแผนงานขยายสาขาร้านอาหารและร้านเบเกอรี่ของกลุ่มโออิชิ ประมาณปีละ 10 สาขา
  ซึ่งเป็นได้ทั้งการขยายสาขาด้วยเงินลงทุนของบริษัทเองในเขตพื้นที่กรุงเทพฯ และปริมณฑล
  และการขยายสาขาด้วยระบบแฟรนไชส์ สำหรับพื้นที่ต่างจังหวัดที่มีกำลังซื้อสูง
  โดยเงินลงทุนที่ใช้ในการขยายสาขาอยู่ที่ระดับประมาณ 1.3 – 18.5 ล้านบาทต่อสาขา
  ขึ้นอยู่กับประเภทธุรกิจ ทั้งนี้ บริษัทฯ คาดว่าภายในปี 2549
  จะสามารถมีจำนวนร้านอาหารและร้านเบเกอรี่ ประมาณ 96 สาขาทั่วประเทศ

  สำหรับเป้าหมายการเติบโตเพื่อรักษาความเป็นผู้นำในตลาดเครื่องดื่มชาเขียว ในปี 2549
  บริษัทฯ ได้สร้างโรงงานใหม่ ซึ่งติดตั้งเครื่องจักรเพื่อผลิตเครื่องดื่มแบบขวดเพิ่มขึ้นอีกสองไลน์
  ทำให้สามารถผลิตสินค้าออกสู่ตลาดได้มากขึ้น ทั้งนี้ในเดือน พฤษภาคม 2549 บริษัทฯ
  จะมีกำลังการผลิตประเภทขวด จำนวน 45 ล้านขวดต่อเดือน ส่งผลให้บริษัทฯ
  มีกำลังการผลิตประเภทขวดแบบฮ้อทฟิลมากที่สุดในประเทศและจะทำให้บริษัทมีศักยภาพในการผลิตสูงสุดเพียงพอกับการรองรับการผลิตสินค้าประเภทเครื่องดื่มประเภทใหม่ๆต่อไปในอนาคต

  นอกจากนี้ บริษัทฯ
  ยังได้มีแผนงานผลิตสินค้าใหม่ประเภทเครื่องดื่มใหม่ๆออกสู่ท้องตลาดอย่างต่อเนื่องในปีนี้
  ทั้งเครื่องดื่มประเภทน้ำผลไม้เพื่อสุขภาพ (Healthy Juices)
  และเครื่องดื่มเทรนด์ใหม่จากญี่ปุ่น (Functional Drink) เช่น แล้คติค ซอฟท์ดริ้งก์
  พร้อมออกสู่ตลาด
  ซึ่งจากการศึกษาตลาดและพฤติกรรมของผู้บริโภคในปัจจุบันโดยเฉพาะผู้บริโภคในเขตกรุงเทพฯ
  และปริมณฑลที่มีวิถีชีวิตที่รีบเร่งและต้องการความสะดวกในบางมื้ออาหาร
  เป็นกลุ่มลูกค้าเป้าหมายสำหรับสินค้าประเภทดังกล่าว
  และเพื่อเป็นการใช้ประโยชน์จากกำลังการผลิตในปัจจุบันให้เกิดประสิทธิภาพสูงสุด
  โดยไม่ต้องลงทุนในการขยายงานเพิ่มเติม และจะใช้ช่องทางการกระจายสินค้าของบริษัทฯ
  ที่มีอยู่ให้เป็นประโยชน์ ทั้งนี้ ในการดำเนินงานส่วนนี้ บริษัทฯ ไม่จำเป็นต้องใช้เงินลงทุนสูง
  เนื่องจากโรงงานแห่งใหม่ยังมีกำลังการผลิตเหลือพอในการขยายงานดังกล่าว อย่างไรก็ตาม
  เนื่องจากบริษัทฯ อยู่ระหว่างวางแผนการดำเนินงาน
  จึงไม่มีการคาดการณ์ผลตอบแทนไว้อย่างชัดเจน
ส่วนที่ 2

รายละเอียดบริษัทออกหลักทรัพย์

ชื่อบริษัท : บริษัท โออิชิ กรุ๊ป จำกัด (มหาชน)

ลักษณะการประกอบธุรกิจ : ประกอบธุรกิจร้านอาหารญี่ปุ่นและเบเกอรี่ เครื่องดื่มชาเขียว

และอะมิโน โอเค ภายใต้ชื่อสินค้า “โออิชิ”

ที่ตั้งสำนักงานใหญ่ : เลขที่ 9 ชั้นที่ 20 อาคาร ยูเอ็ม ทาวเวอร์ ถนนรามคำแหง สวนหลวง
กรุงเทพฯ 10250

เลขทะเบียนบริษัท : 0107547000150

โฮมเพจบริษัท : www.oishigroup.com

โทรศัพท์ : 0-2717-2244

โทรสาร : 0-2717-3920
4. การวิจัยและพัฒนา

ปัจจุบันงานวิจัยและพัฒนาของบริษัทฯ ดำเนินงานโดยทีมงานของแต่ละสายผลิตภัณฑ์ โดยมีวัตถุประสงค์หลัก 2 ประการคือ การสำรวจตลาดเพื่อติดตามความพึงพอใจ และความเห็นของลูกค้าต่อสินค้าและบริการของบริษัทฯ และอีกประการหนึ่งเป็นการคิดค้นและพัฒนาสินค้าใหม่ๆ ออกสู่ตลาดอย่างสม่ำเสมอ ภายใต้ชื่อสินค้าในกลุ่มโออิชิ เพื่อตอบสนองความต้องการที่หลากหลายของกลุ่มผู้บริโภคและรักษาฐานลูกค้าของบริษัทฯอย่างต่อเนื่อง รวมถึงการศึกษาและพัฒนาเทคโนโลยีในการผลิตใหม่ๆ ที่ช่วยในการรักษาคุณภาพของสินค้าให้มีอายุนานขึ้นโดยไม่ต้องใส่วัตถุกันเสีย อย่างไรก็ตามบริษัทฯ มีแผนงานที่จะรวมทีมงานวิจัยและพัฒนาของแต่ละสายผลิตภัณฑ์เป็นหน่วยงานกลางระดับฝ่าย เพื่อเพิ่มประสิทธิภาพการวิเคราะห์ข้อมูลความต้องการและการเปลี่ยนแปลงพฤติกรรมของผู้บริโภคให้ดียิ่งขึ้น

สำหรับการทำวิจัยตลาดเครื่องดื่มนั้น บริษัทฯ ได้ใช้ข้อมูลผลการศึกษาภาวะตลาดชาพร้อมดื่มของบริษัท เอ ซี นีลเส็น (ประเทศไทย) จำกัดเพื่อประกอบการประเมินสถานการณ์ตลาดสินค้าของบริษัทฯ และเพื่อการพัฒนาสินค้าใหม่ๆตอบสนองความต้องการของผู้บริโภคที่หลากหลาย ทั้งรสชาติ และขนาดบรรจุภัณฑ์ รวมทั้งเพื่อการวางแผนกลยุทธทางการตลาดอย่างมีประสิทธิภาพ

การจัดหาผลิตภัณฑ์อื่นภายใต้ชื่อ “โออิชิ” เพื่อจำหน่าย กลุ่มบริษัทฯ คัดเลือกผลิตภัณฑ์โดยศึกษาจากพัฒนาการทางการตลาดของผลิตภัณฑ์ที่เกี่ยวข้องกับอาหารญี่ปุ่นในต่างประเทศ โดยเฉพาะประเทศในแถบเอเชีย เช่น ญี่ปุ่น และไต้หวัน และนำมาวิเคราะห์วิจัยว่า ตลาดของผลิตภัณฑ์ดังกล่าวมีศักยภาพที่จะเติบโตในประเทศไทยหรือไม่ โดยปัจจัยสำคัญนำมาพิจารณา คือ 1) ความเกี่ยวข้องของผลิตภัณฑ์กับตราสินค้า“โออิชิ” ที่มุ่งเน้นผลิตภัณฑ์สไตล์ญี่ปุ่นเพื่อสุขภาพ 2) มูลค่าตลาดรวมภายในประเทศของผลิตภัณฑ์นั้นๆ ต้องมีขนาดใหญ่เพียงพอ 3) ความรุนแรงของภาวะการแข่งขันและจำนวนคู่แข่งขันในตลาด และในการผลิตสินค้าภายใต้ชื่อ “โออิชิ” กลุ่มบริษัทฯ จะดำเนินการว่าจ้างผู้ผลิตที่มีความเชี่ยวชาญในการผลิตผลิตภัณฑ์นั้นๆ ให้เป็นผู้ผลิต โดยกลุ่มบริษัทฯ จะเป็นผู้คัดเลือกวัตถุดิบที่ใช้สำหรับทุกขั้นตอนการผลิต ดังนั้น ในการควบคุมคุณภาพการผลิต กลุ่มบริษัทฯ จะดำเนินการคัดเลือกบริษัทผู้ผลิตและแหล่งวัตถุดิบที่ได้มาตรฐาน เพื่อให้มั่นใจว่าผลิตภัณฑ์ที่ผลิตออกมามีคุณภาพมาตรฐาน
แบบ 56-1

แบบแสดงรายการข้อมูลประจำปี

สิ้นสุดวันที่ 31 ธันวาคม 2548

บริษัท โออิชิ กรุ๊ป จำกัด (มหาชน)

OISHI GROUP PUBLIC COMPANY LIMITED

บริษัท โออิชิ กรุ๊ป จำกัด (มหาชน)

OISHI GROUP PUBLIC COMPANY LIMITED

สารบัญ

ส่วนที่ 1 ข้อมูลสรุป (Executive Summary)

ส่วนที่ 2 บริษัทที่ออกหลักทรัพย์

1. ปัจจัยความเสี่ยง 2

2. ลักษณะการประกอบธุรกิจ 5

3. การประกอบธุรกิจ 10

4. การวิจัยและพัฒนา 29

5. ทรัพย์สินที่ใช้ในการประกอบธุรกิจ 30

6. โครงการในอนาคต 34

7. ข้อพิพาททางกฎหมาย 35

8. โครงสร้างทุน 36

9. โครงสร้างการจัดการ 38

10. การควบคุมภายใน 52

11. รายการระหว่างกัน 53

12. ฐานะการเงิน และผลการดำเนินงาน 57

13. ข้อมูลอื่นที่เกี่ยวข้อง 66

ส่วนที่ 3 การรับรองความถูกต้องของข้อมูล

เอกสารแนบ

เอกสารแนบ 1 : รายละเอียดเกี่ยวกับผู้บริหารและผู้มีอำนาจควบคุมของบริษัทฯ

เอกสารแนบ 2 :
รายละเอียดเกี่ยวกับการดำรงตำแหน่งของผู้บริหารและผู้มีอำนาจควบคุมของบริษัทฯ

เอกสารแนบ 3 : รายงานคณะกรรมการตรวจสอบ

เอกสารแนบ 4 : รายงานการกำกับดูแลกิจการที่ดี

เอกสารแนบ 5 : รายงานความรับผิดชอบของคณะกรรมการต่อรายงานทางการเงิน
7. ข้อพิพาททางกฎหมาย

  สำหรับระยะเวลาบัญชีสิ้นสุดวันที่ 31 ธันวาคม 2548 บริษัทและบริษัทย่อยแห่งหนึ่ง คือ บริษัท
  โออิชิ เทรดดิ้ง จำกัด ได้ถูกฟ้องร้องโดยกลุ่มบุคคลหนึ่ง
  จากการที่พนักงานขับรถของบริษัทย่อยได้ขับรถชนบุคคลหนึ่งได้รับบาดเจ็บสาหัส
  กลุ่มบุคคลดังกล่าวได้เรียกร้องค่าเสียหายจากพนักงาน และนายจ้าง คือบริษัทย่อย และบริษัท
  โออิชิ กรุ๊ป จำกัด (มหาชน) เป็นจำนวนเงิน 51.1 ล้านบาท
  เจ้าหน้าที่ฝ่ายกฎหมายของกลุ่มบริษัทได้ให้ความเห็นว่ามูลค่าความเสียหายอยู่ที่ประมาณ 3-6
  ล้านบาท
  ฝ่ายบริหารของบริษัทย่อยได้บันทึกประมาณการหนี้สินที่อาจเกิดขึ้นสำหรับค่าเสียหายซึ่งอยู่ระหว่างการพิจารณาคดีในศาลชั้นต้น
  เป็นจำนวนเงิน 4.5 ล้านบาท ในงบการเงินสำหรับปีสิ้นสุดวันที่ 31 ธันวาคม 2548

  ต่อมาตามรายงานการประชุมคณะกรรมการบริหารของบริษัท เมื่อวันที่ 20 ตุลาคม 2549 นายตัน
  ภาสกรนที กรรมการบริษัท ยอมรับที่จะรับผิดชอบค่าเสียหายจากคดีความของบริษัทในส่วนที่เกิน
  2.5 ล้านบาท ตามข้อตกลงซื้อขายหุ้นกับผู้ถือหุ้นใหม่
  บริษัทย่อยจึงกลับรายการประมาณการหนี้สินที่อาจเกิดขึ้นสำหรับค่าเสียหายจำนวน 2.0 ล้านบาท
  จากที่เคยบันทึกไว้ในปี 2548 จำนวน 4.5 ล้านบาท ในงบการเงินสำหรับปีสิ้นสุดวันที่ 31
  ธันวาคม 2549

  ณ วันที่ 31 ธันวาคม 2549 คดีความดังกล่าวยังไม่สิ้นสุด
6. โครงการในอนาคต

  ด้วยเป้าหมายในการรักษาความเป็นผู้นำในธุรกิจร้านอาหารญี่ปุ่นและร้านเบเกอรี่ บริษัทฯ
  มีแผนงานขยายสาขาร้านอาหารและร้านเบเกอรี่ของกลุ่มโออิชิ ประมาณปีละ 10 สาขา
  ซึ่งเป็นได้ทั้งการขยายสาขาด้วยเงินลงทุนของบริษัทเองในเขตพื้นที่กรุงเทพฯ และปริมณฑล
  และการขยายสาขาด้วยระบบแฟรนไชส์ สำหรับพื้นที่ต่างจังหวัดที่มีกำลังซื้อสูง
  โดยเงินลงทุนที่ใช้ในการขยายสาขาอยู่ที่ระดับประมาณ 1.3 – 18.5 ล้านบาทต่อสาขา
  ขึ้นอยู่กับประเภทธุรกิจ ทั้งนี้ บริษัทฯ คาดว่าภายในปี 2550
  จะสามารถมีจำนวนร้านอาหารและร้านเบเกอรี่ ประมาณ 95 สาขาทั่วประเทศ

  สำหรับเป้าหมายการเติบโตเพื่อรักษาความเป็นผู้นำในตลาดเครื่องดื่มชาเขียว ในปี 2549
  บริษัทฯ ได้สร้างโรงงานใหม่
  ซึ่งติดตั้งเครื่องจักรเพื่อผลิตเครื่องดื่มแบบขวดเพิ่มขึ้นอีกสองสายการผลิต
  ทำให้สามารถผลิตสินค้าออกสู่ตลาดได้มากขึ้น ทั้งนี้ในเดือน มิถุนายน 2549 บริษัทฯ
  มีกำลังการผลิตประเภทขวด จำนวน 45 ล้านขวดต่อเดือน ส่งผลให้บริษัทฯ
  มีกำลังการผลิตประเภทขวดแบบฮ้อทฟิลมากที่สุดในประเทศและจะทำให้บริษัทมีศักยภาพในการผลิตสูงสุดเพียงพอกับการรองรับการผลิตสินค้าประเภทเครื่องดื่มประเภทใหม่ๆต่อไปในอนาคต

  นอกจากนี้ บริษัทฯ
  ยังได้มีแผนงานผลิตสินค้าใหม่ประเภทเครื่องดื่มใหม่ๆออกสู่ท้องตลาดอย่างต่อเนื่องในปีนี้
  ทั้งเครื่องดื่มประเภทน้ำผลไม้เพื่อสุขภาพ (Healthy Juices)
  และเครื่องดื่มเทรนด์ใหม่จากญี่ปุ่น (Functional Drink) เช่น แล้คติค ซอฟท์ดริ้งก์
  พร้อมออกสู่ตลาด
  ซึ่งจากการศึกษาตลาดและพฤติกรรมของผู้บริโภคในปัจจุบันโดยเฉพาะผู้บริโภคในเขตกรุงเทพฯ
  และปริมณฑลที่มีวิถีชีวิตที่รีบเร่งและต้องการความสะดวกในบางมื้ออาหาร
  เป็นกลุ่มลูกค้าเป้าหมายสำหรับสินค้าประเภทดังกล่าว
  และเพื่อเป็นการใช้ประโยชน์จากกำลังการผลิตในปัจจุบันให้เกิดประสิทธิภาพสูงสุด
  โดยไม่ต้องลงทุนในการขยายงานเพิ่มเติม และจะใช้ช่องทางการกระจายสินค้าของบริษัทฯ
  ที่มีอยู่ให้เป็นประโยชน์ ทั้งนี้ ในการดำเนินงานส่วนนี้ บริษัทฯ ไม่จำเป็นต้องใช้เงินลงทุนสูง
  เนื่องจากโรงงานแห่งใหม่ยังมีกำลังการผลิตเหลือพอในการขยายงานดังกล่าว อย่างไรก็ตาม
  เนื่องจากบริษัทฯ อยู่ระหว่างวางแผนการดำเนินงาน
  จึงไม่มีการคาดการณ์ผลตอบแทนไว้อย่างชัดเจน